Ing Panusupan iki yèn wulan sura racaké akèh pengunjung sing arep ziarah ing Gunung Ardi Lawet yaikunig objek pariwisata ing laladan Purbalingga sing wis lumayan kondhang. Ing wulan sura khususé dina Jemuah Kliwon karo dina Rebo Pon racaké akèh sing maring Gunung Ardi Lawet, arep ziarah lan njaluk pinulung kanggo karepane. Sing wis-wis pengunjung sing ndonga ing kana dadi kenyataan,upamané ndonga njaluk anak,dagangane laris, olih jodoh,sukses lan sapiturute. Wis akèh uga kejadian-kejadian sing aneh lan ora wajir sing ora bisa ditangkep nalar upamané kejadian sing ana ula sing kanggo perantara nulung wong/peziarah sing arep tiba maring jurang. Kejadian iku nggawe gempar seisi désa Panusupan amargi angèl dipercaya padahal iku kejadian sing nyata.Kejadian-kejadian lan hal-hal aneh liyané uga akèh, namung tetep bae akèh sing percaya lan sok ziarah marin Gunung Ardi Lawet iku. Amargi iku désa Panusupan lumayan kondhang ing laladan liyané khususé ing laladan Purbalingga lan wewengkon Banyumas.